LIETUVOS RESPUBLIKOS APLINKOS MINISTRAS

Į S A K Y M A S

DĖL APLINKOS MINISTRO 1999 05 26 ĮSAKYMO NR. 157 „DĖL LEIDIMŲ NAUDOTI PAVIRŠINIO VANDENS TELKINIUS LAIVYBAI, HIDROTECHNIKOS STATINIŲ REIKMĖMS IŠDAVIMO, ATNAUJINIMO, PERLEIDIMO IR PANAIKINIMO TVARKOS PATVIRTINIMO“ DALINIO PAKEITIMO

2000 m. lapkričio 3 d. Nr. 481

Vilnius

Atsižvelgdamas į Lietuvos Respublikos planuojamos ūkinės veiklos poveikio aplinkai vertinimo įstatymo pakeitimo įstatymą (Žin., 2000, Nr. 39-1092) ir vadovaudamasis Aplinkos ministerijos nuostatų (Žin., 1998, Nr. 84-2353) 6 punkto 4 dalimi:

1. Laikau aplinkos ministro 1999 05 26 įsakymo Nr. 157 „Dėl leidimų naudoti paviršinio vandens telkinius laivybai, hidrotechnikos statinių reikmėms išdavimo, atnaujinimo, perleidimo ir panaikinimo tvarkos patvirtinimo“ (Žin., 1999, Nr. 48-1553) 2 punkto 2.2 ir 2.3 papunkčius netekusiais galios.

2. Iš dalies keičiu ir papildau aplinkos ministro 1999 05 26 įsakymu Nr. 157 „Dėl leidimų naudoti paviršinio vandens telkinius laivybai, hidrotechnikos statinių reikmėms išdavimo, atnaujinimo, perleidimo ir panaikinimo tvarkos patvirtinimo“ (Žin., 1999, Nr. 48-1553) patvirtintą Leidimų naudoti paviršinius vandens telkinius hidrotechnikos statinių reikmėms tvarką:

2.1. Tvarkos 1 punktą išdėstau taip:

„1. Ši Tvarka reglamentuoja leidimų naudoti Lietuvos Respublikos vidaus vandens telkinius laivybai (išskyrus mažuosius ir sportinius laivus), hidrotechnikos statinių reikmėms išdavimą, atnaujinimą, perleidimą ir panaikinimą Lietuvos Respublikos ir užsienio juridiniams bei fiziniams asmenims pagal Lietuvos Respublikos aplinkos apsaugos (Žin., 1992, Nr. 5-75; 1996, Nr. 57-1335; 1997, Nr. 65-1540; 2000, Nr. 39-1093), Lietuvos Respublikos vandens (Žin., 1997, Nr. 104-2615), Lietuvos Respublikos teritorijų planavimo (Žin., 1995, Nr. 107-2391; 1997, Nr. 65-1548, Nr. 96-2427; 2000, Nr. 34-953, Nr. 42-1195, Nr. 58-1708), Lietuvos Respublikos planuojamos ūkinės veiklos poveikio aplinkai vertinimo (Žin., 1996, Nr. 82-1965; 1997, Nr. 65-1553, Nr. 96-2428; 2000, Nr. 39-1092) įstatymų, Lietuvos Respublikos vidaus vandenų transporto kodekso (Žin., 1996, Nr. 105-2393), Lietuvos Respublikos Vyriausybės 1995 08 14 nutarimo Nr. 1119 „Dėl Lietuvos Respublikos valstybinės reikšmės vidaus vandens kelių sąrašo patvirtinimo“ (Žin., 1995, Nr. 73-1709), Susisiekimo ministerijos 1998 01 20 įsakymo Nr. 18 „Dėl Lietuvos Respublikos vietinės reikšmės vidaus vandens kelių sąrašo patvirtinimo“ (Žin., 1998, Nr. 12-284) bei kitų teisės aktų nuostatas.

Plaukioti mažaisiais laivais aplinkosauginius apribojimus ir leidimų naudotis plaukiojimo priemonėmis išdavimo tvarką nustato aplinkos ministro 1999 12 20 įsakymas Nr. 406 „Dėl mažųjų plaukiojimo priemonių naudojimo tvarkos“ (Žin., 1999, Nr. 112-3259; 2000, Nr. 66-2001).“;

2.2. Tvarkos 7 punkto 7.1 papunktį išdėstau taip:

„7.1. planuojamos ūkinės veiklos poveikio aplinkai vertinimo ataskaita ir atsakingos institucijos sprendimas dėl planuojamos ūkinės veiklos leistinumo poveikio aplinkai vertinimo požiūriu arba techninio projekto aplinkos apsaugos dalis ir derinimo išvados.“;

2.3. Tvarkos 8 punktą laikau netekusiu galios;

2.4. Tvarkos 12 punktą išdėstau taip:

„12. Juridiniai ir fiziniai asmenys, kurie planuoja statyti (rekonstruoti, remontuoti) hidrotechnikos statinius, privalo pateikti apskrities viršininko administracijos valstybinės teritorijų planavimo ir statybos inspekcijos tarnybai (inspekcijai) leidimą naudoti vandens telkinį ir gauti šios tarnybos (inspekcijos) leidimą statyti (rekonstruoti, remontuoti) hidrotechnikos statinį statybos techninio reglamento STR 1.07.01:1999 „Leidimų statyti ir griauti statinius išdavimo tvarka“ (Žin., 1999, Nr. 84-2510, Nr. 90-2667; 2000, Nr. 11-273, Nr. 88-2730) nustatyta tvarka.“;

2.5. Tvarkos 2 priedo prieduose 1 punktą išdėstau taip:

„Priedai: 1. Planuojamos ūkinės veiklos poveikio aplinkai vertinimo ataskaita ir atsakingos institucijos sprendimas dėl planuojamos ūkinės veiklos leistinumo poveikio aplinkai vertinimo požiūriu arba techninio projekto aplinkos apsaugos dalis ir derinimo išvados“.

3. Aplinkos ministerijos informacijos kompiuterinėje sistemoje vadovautis reikšminiais žodžiais: „reglamentas“, „valdymo sistema“.

L. E. APLINKOS MINISTRO PAREIGAS	DANIUS LYGIS